Source: http://www.ziarulderoman.ro/primul-meci-al-csm-roman-in-2018-miercuri-pe-terenul-hcm-ramnicu-valcea/
Timestamp: 2018-07-20 06:13:56+00:00

Document:
Primul meci al CSM Roman în 2018, miercuri, pe terenul HCM Râmnicu Vâlcea – Ziarul de Roman
Ziarul de Roman 09/01/2018 18:14	0
Echipa de handbal feminin CSM Roman dispută miercuri, 10 ianuarie, primul meci oficial al anului, după o pauză de aproape două luni, pe terenul echipei HCM Râmnicu Vâlcea. Partida, contând pentru etapa a 11-a a Ligii Naționale, va începe de la 17.00 și va fi arbitrată de Diana Florescu (Argeș) şi Anamaria Stoia (București), în timp ce observator federal a fost desemnat Ștefan Ciurea (Dolj). Meciul va fi televizat în direct de DigiSport și Telekom Sport.
În sezonul anterior, CSM Roman a înregistrat două victorii în meciurile directe împotriva HCM Râmnicu Vâlcea – 30-22, în tur, pe teren propriu, și 37-26, în retur, la Vâlcea -, echipă care avea să termine campionatul doar pe locul al șaptelea, la șase puncte în spatele CSM Roman, locul 5 în sezonul anterior.
De data aceasta, romașcancele vor avea o misiune mult mai dificilă în fața unei echipe care s-a întărit în acest an și care ocupă acum locul secund în clasament, după primele zece etape. Vâlcea are șapte victorii și doar trei înfrângeri în acest tur de campionat: 22-23 la Corona Brașov (etapa I), 24-28 acasă în fața SCM Craiova (etapa a doua) și 24-27 la CSM București (etapa a opta). Din lotul HCM Râmnicu Vâlcea face parte acum și principala marcatoare a Romanului în sezoanele anterioare, ucraineanca Iryna Glibko.
Etapa a 11-a a Ligii Naționale de handbal feminin mai programează partidele: SCM Craiova – Rapid București, CSM Bistrița – Măgura Cisnădie, CSM Slatina – AHCM Slobozia, HC Zalău – CSM București, Corona Brașov – Dunărea Brăila (miercuri, 10 ianuarie), U Cluj – Danubius Galați (joi, 11 ianuarie).
CSM Roman a coborât un loc în clasament în pauza competițională
În pauza competițională, lotul CSM Roman nu a suferit modificări și nici nu sunt preconizate schimbări până la finalul perioadei de transferuri, 31 ianuarie, conform declarațiilor primarului Lucian Micu. Echipa începe anul având perspective ceva mai bune în privința finanțării, tot primarul Micu afirmând că discuțiile cu președintele Consiliului Județean, Ionel Arsene, pe această temă, sunt încurajatoare. „Aștept ca echipa să se ridice la nivelul așteptărilor, să recupereze din punctele pierdute și până la finalul campionatului să ne îndeplinim obiectivul asumat”, a afirmat primarul Lucian Micu.
În pauza competițională, CSM Roman a pierdut un loc în clasament. Consiliul de Administrație al Federației Române de Handbal a votat, pe 24 noiembrie, pentru invalidarea unei hotărâri a Comisiei de Competiții care prevedea omologarea cu scorul de 0-10 a meciului din etapa a treia dintre Corona Brașov și U Cluj și o penalizare de un punct pentru brașovence, pentru folosirea unei jucătoare fără drept de joc în acel meci. Astfel, în urma apelului echipei din Brașov, partida în cauză va rămâne omologată cu scorul din teren, 30-23 în favoarea Coronei, care scapă și de penalizarea de un punct dictată atunci împotriva sa, urcând pe locul al cincilea al clasamentului. Astfel, CSM Roman coboară un loc, ajungând pe poziția a opta.
2 HCM Rm. Vâlcea 10 7 0 3 259 228 21
3 SCM Craiova 10 6 2 2 262 228 20
4 Măgura Cisnădie 10 6 1 3 260 236 19
5 Corona Brașov 10 6 0 4 254 234 18
6 CSM Bistrița 10 6 0 4 263 272 18
7 HC Zalău 10 5 1 4 253 250 16
8 CSM Roman 10 5 0 5 250 256 15
9 Dunărea Brăila 10 4 1 5 217 226 13
10 Danubius Galați 10 4 0 6 189 218 12
11 Rapid București 10 3 0 7 251 296 9
12 AHCM Slobozia 10 2 1 7 227 269 7
13 U Cluj 10 1 2 7 246 279 5
14 CSM Slatina 10 0 2 8 222 261 2
Foto: Facebook / HCM Râmnicu Vâlcea
Sport 2850 CSM Roman 242 handbal 885 HCM Râmnicu Vâlcea 20 Liga Nationala 188

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM